MNENJE KOMISIJEv skladu s členom 294(7)(c) Pogodbe o delovanju Evropske unije o spremembah, ki jih je predlagal Evropski parlament k stališču Sveta o predlogu DIREKTIVE EVROPSKEGA PARLAMENTA IN SVETAo spremembi Direktive Sveta 78/660/EGS o letnih računovodskih izkazih posameznih vrst družb v zvezi z mikro subjekti /* COM/2012/01 konč. - 2009/0035 (COD) */





2009/0035 (COD) MNENJE KOMISIJE v skladu s členom 294(7)(c) Pogodbe o delovanju Evropske unije o spremembah, ki jih je predlagal Evropski parlament k stališču Sveta o predlogu DIREKTIVE EVROPSKEGA PARLAMENTA IN SVETA o spremembi Direktive Sveta 78/660/EGS o letnih računovodskih izkazih posameznih vrst družb v zvezi z mikro subjekti (Besedilo velja za EGP) 1. Uvod Komisija v skladu s členom 294(7)(c) Pogodbe o delovanju Evropske unije poda svoje mnenje o spremembah, ki jih predlaga Evropski parlament v drugi obravnavi. Komisija v nadaljevanju navaja mnenje o spremembah, ki jih je predlagal Parlament. 2. Ozadje Datum predložitve predloga Evropskemu parlamentu in Svetu (dokument COM(2009) 83 konč. – 2009/0035 COD): || 26. 2. 2009 Datum mnenja Evropskega ekonomsko-socialnega odbora: || 15. 7. 2009 Datum stališča Evropskega parlamenta, prva obravnava: || 10. 3. 2010 Datum sprejetja stališča Sveta: || 12. 9. 2011 Datum soglasja COREPER-ja h kompromisu z druge obravnave: || 23. 11. 2011 Datum zakonodajne resolucije Parlamenta v drugi obravnavi: || 13. 12. 2011 3. Cilj predloga Komisije Predlog Komisije je bil sprejet v okviru pobude za boljše oblikovanje predpisov. Z zagotovitvijo možnosti državam članicam, da mikro subjekte izvzamejo iz zahtev četrte direktive o pravu družb[1], je bil cilj predloga poenostaviti in izboljšati veljavni zakonodajni okvir, da bi omejili obveznosti obveščanja, ki izhajajo iz računovodskih zahtev za mikro subjekte v EU, in sicer z namenom: · zmanjšati upravno breme in · omogočiti uskladitev zahtev v zvezi s poročanjem za mikro subjekte z dejanskimi potrebami uporabnikov in pripravljavcev računovodskih izkazov. 4. Mnenje Komisije o spremembah, ki jih je predlagal Evropski parlament Mnenje Evropskega parlamenta v drugi obravnavi pomeni uravnotežen kompromis z omejenim številom sprememb stališča Sveta. Evropski parlament je v želji, da bi se približal izvirnemu predlogu Komisije in več mikro subjektom omogočil prednosti poenostavljene ureditve, zvišal merila glede velikosti, pri čemer je mikro subjekte opredelil kot subjekte z največ 10 zaposlenimi, najvišjim čistim prihodkom v višini 700 000 EUR in/ali najvišjo skupno bilanco stanja v višini 350 000 EUR (izpolnjeni morata biti dve merili od treh). V uvodni izjavi 9 je pojasnjen obseg izvzetja od zahtev po objavi, predvidenih v stališču Sveta. Posledično bi morale biti informacije glede bilance stanja mikro subjektov, vpisane v javnih registrih, na voljo zainteresiranim stranem na zahtevo, mikro subjektom pa teh informacij ne bi bilo treba več razkriti z objavo v nacionalnem uradnem listu ali na drug prav tako veljaven način. Komisija je v izčrpni klavzuli o pregledu pozvana, da najpozneje v petih letih po začetku veljavnosti predloži poročilo o položaju mikro subjektov, pri čemer naj zlasti upošteva stanje na nacionalni ravni glede števila podjetij, ki ustrezajo merilom glede velikosti, in zmanjšanje upravnega bremena zaradi izvzetja od zahteve po objavi. S soglasjem Komisije je umaknjena spodbuda državam članicam, naj sestavijo korelacijske preglednice. Stališče Evropskega parlamenta je rezultat kompromisa na podlagi trialoga, ki je potekal 9. novembra 2011. 5. Sklepna ugotovitev Komisija v skladu s členom 293(2) Pogodbe o delovanju Evropske unije sprejme spremembe, o katerih je glasoval Evropski parlament v drugi obravnavi, v skladu z zgoraj opisanim kompromisnim besedilom. [1] Direktiva 78/660/EGS z dne 25. julija 1978 o letnih računovodskih izkazih posameznih vrst družb, ki temelji na členu 54(3)(g) Pogodbe, UL L 222, 14.8.1978, str. 11.